PATVIRTINTA

Raseinių r. Ariogalos gimnazijos

direktoriaus 2022 m. vasario 22 d.

įsakymu Nr. V-63

**RASEINIŲ R. ARIOGALOS GIMNAZIJOS**

**SANTECHNIKO PAREIGYBĖS APRAŠYMAS NR. 17**

**I SKYRIUS**

**SANTECHNIKAS**

1. **Santechniko** pareigybė, kodas 933307, priskiriama nekvalifikuotų darbuotojų grupei

2. Pareigybės lygis – D.

3. Pareigybės paskirtis – pareigybė reikalinga Ariogalos gimnazijos santechnikos priežiūros ir remonto darbams atlikti.

4. Pareigybės pavaldumas – tiesiogiai pavaldus direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Santechniko pareigybei netaikomi išsilavinimo ar profesinės kvalifikacijos reikalavimai. Darbuotojas, einantis šias pareigas, turi atitikti šiuos specialiuosius reikalavimus:

5.1. turi žinoti gimnazijos teritorijos, pastatų patalpų išplanavimą;

5.2. turėti medicininę pažymą, kad gali dirbti santechniku;

5.3. žinoti Ariogalos gimnazijos vandentiekio sistemos technologijas ir reikalavimus darbui su sistema; vandentiekio sistemų įvadų vietas, vandentiekio ir kanalizacijos šulinių išdėstymą;

5.4. žinoti darbų atlikimo eiliškumą ir tvarką;

5.5. nustatyti įvairių santechninių gedimų priežastis;

5.6. žinoti bendravimo, profesinės etikos ir elgesio kultūros pagrindus;

5.7. gebėti savarankiškai organizuoti darbą;

5.8. būti susipažinęs su darbo tvarkos taisyklėmis, darbų saugos, priešgaisrinės saugos reikalavimais, šiuo pareigybės aprašymu , kitais lokaliais gimnazijos dokumentais ir jais vadovautis darbe.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis darbuotojas vykdo šias funkcijas:

6.1. keičia prakiurusias vamzdynų dalis ir santechnikos įrenginius (kriaukles, klozetus, čiaupus);

6.2. valo užsikimšusią kanalizaciją;

6.3. stebi kanalizacijos šulinius;

6.4. nuolat tikrina vandentiekio ir kanalizacijos techninę būklę (pastebėjęs vandens nutekėjimą, kitus sistemų defektus, pagal galimybes imasi jų pašalinimo priemonių).

6.5. atlikęs vamzdynų remonto darbus, turi paleisti vandenį ir patikrinti, ar per vamzdžių sujungimus, čiaupus, kitą armatūrą nesisunkia vanduo.

6.6. laikosi gimnazijoje nustatyto priešgaisrinio režimo, o dėl kokių nors priežasčių kilus gaisrui, iškviečia ugniagesius, praneša gimnazijos administracijai, gesina gaisrą turimomis priemonėmis;

6.7. įvykus inžinerinių tinklų avarijai, pabando išjungti avarines komunikacijas, praneša apie įvykį direktoriaus pavaduotojui ūkio reikalams ir gavęs jo nurodymą, iškviečia atitinkamas avarines tarnybas;

6.8. nepaveda savo pareigų kitam asmeniui be direktoriaus pavaduotojo ūkio reikalams sutikimo;

6.9. įtaręs ar pastebėjęs žodines, fizines, socialines, kibernetines patyčias, smurtą nedelsdamas įsikiša ir nutraukia jas arba praneša administracijai, socialiniam pedagogui;

6.10. nesant tiesioginio santechniko darbo, pagal kompetenciją atlieka kitus ūkinės veiklos darbus ir vykdo kitus su savo funkcijomis susijusius nenuolatinio pobūdžio gimnazijos direktoriaus, gimnazijos direktoriaus pavaduotojo ūkio reikalams pavedimus:

6.10.1. valo užsikimšusius lietvamzdžius, apžiūri ir remontuoja pastato stogą;

6.10.2. padeda atlikti remonto darbus per mokslo metus ir jiems pasibaigus;

6.10.3. remontuoja vidaus ir lauko inventorių, keičia spynas, remontuoja baldus ir t.t.

6.11. vykdo kitus su savo funkcijomis susijusius Ariogalos gimnazijos direktoriaus pavaduotojo ūkio reikalams nurodymus.

**IV SKYRIUS**

**ATSAKOMYBĖ**

7. Šias pareigas vykdantis darbuotojas atsako:

7.1. už Raseinių r. Ariogalos gimnazijos vandentiekio sistemos tvarkingumą;

7.2. už saugų darbo priemonių ir įrankių naudojimą;

7.3. už informacijos pateikimą direktoriaus pavaduotojui ūkio reikalams apie netinkamą naudojimui inventorių, priemones, įrangą.

7.4. Ariogalos gimnazijos veiklą reglamentuojančių dokumentų ir Ariogalos gimnazijos direktoriaus įsakymų vykdymą;

7.5. už darbo drausmės pažeidimus;

7.6. už tinkamą ir tikslų šiame pareigybės aprašyme nustatytų funkcijų vykdymą;

8. Už savo pareigų netinkamą vykdymą santechnikas atsako Lietuvos Respublikos įstatymų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Susipažinau ir sutinku: